जगन्नाथपुर मंदिर में राज्य के 42 जोड़ों ने चुना अपना नया जीवन साथी
सामूहिक विवाह : विद्याविकास समिति की ओर से सनातन सरना विधइ से हुई शादी
हटिया | विद्याविकास समिति, झारखंड विद्या भारती अखिल भारतीय शिक्षा संस्थान के मार्गदर्शन में सामूहिक आदर्श विवाह कराया गया। समिति सामाजिक सरोकार के तहत जगन्नाथपुर मंदिर धुर्वा में रविवार को 42 जोड़ों का सनातन सरना वैदिक रीति से विवाह कराया। कार्यक्रम के बारे में समिति के अध्यक्ष रामअवतार नारसरिया ने बताया कि समारोह में जनजातीय क्षेत्र से आर्थिक रूप से कमजोर परिवारों को चुना गया है। समारोह में वृंदावन के स्वामी जगतगुरु रामानुजाचार्य, स्वामी अनिरुद्धाचार्य और मुख्य आचार्य डॉ. बालेश्वर पाठक, मुख्य पुजारी और उनके 23 सहयोगी पुजारियों, 25 पाहन-पुजार, मुंडा, प्रधान की उपस्थिति में विधि विधान से कार्यक्रम संपन्न कराया गया।
मंदिर ट्रस्ट ने जोड़ों को दिया प्रमाण पत्र
hin_Deva hin_Deva hin_Deva hin_Deva